Metal Gear Solid 2: Sons of Liberty

Apžvalga

Metal Gear 2: Sons of Liberty yra ketvirtasis kompiuterinių žaidimų kūrėjo ir dizainerio Hideo Kojima kūrinys. Šiame žaidime išliko savotiškas Metal Gear serijos pirmtakų Stealth / Action žanras, stilius ir tikslas. Žaidėjas vėl privalo valdyti slaptąjį agentą, kurio užduotis nepastebėtam atvykti į svarbias žaidimo vietas, rasti ten savo pagrindinius priešus ir juos nugalėti kovos eigoje. Taip pat žaidime liko senosios galimybės ropoti, smaugti priešus, muštis ir sėlinti, nepaisant to, dabar visus ginklus galima naudoti pirmojo asmens režimu ir slėptis spintelėse. Dar žaidimo žaidėjas savo inventoriuje turi naujus ginklus ir daiktus. Metal Gear 2: Sons of Liberty žaidimo metu dalyvauja daug naujų veikėjų, kurie yra tiesiogiai susiję su paslaptingu 2 dalių siužetu. Šis žaidimas buvo gerai įvertintas tarp kritikų ir pirkėjų, vėliau Konami kompanija sukūrė net 4 skirtingus žaidimo muzikinių kūrinių rinkinius ir vieną papildymą (Metal Gear Solid 2: Substance). Taigi Metal Gear 2: Sons of Liberty yra dar vienas publikos įvertintas Metal Gear serijos žaidimas.

Substance

Metal Gear Solid 2: Substance – vienintelis papildymas, skirtas Metal Gear 2: Sons of Liberty. Papildymas prie žaidimo prideda 300 valdymą pamokančių ir 200 įvairių užduočių, kurių metu žaidimo žaidėjas gali pasirinkti žaisti savo mėgstamą pagrindinį veikėją (Solid Snake arba Raiden) ir aprangą jam. PlayStation 2 versijai dar pridėtas mini-žaidimas, kuris žaidėją verčia rinkti tam tikrus daiktus visame žaidimo pasaulyje.

Pirmoji dalis

Veiksmas vyksta 2007 m., Niujorke. Agentas Solid Snake su savo draugu Otacon sužino, kad naujas sukurtas atominis ginklas Metal Gear RAY yra laive Discovery. Solid Snake atvyksta į laivą ir pamato, kad jį užpuolė rusų teroristai, kurių vadas vyras vardu Sergejus Gurlukovičius. Saugiai patekęs į laivo vairinę, slaptasis agentas sutinka Gurlukovičiaus dukrą Olgą ir tada ją nugali kovoje. Vėliau Snake randa Metal Gear RAY, tačiau jo nesunaikina, nes atvyksta kitas teroristas Revolver Ocelot ir nužudęs Sergejų Gurlukovičių, paskandina laivą atominiu ginklu…

Antroji dalis

Veiksmas vyksta jau 2009 m., Niujorke. Naujas slaptasis agentas Raiden sužino, kad teroristų pagrobtas JAV prezidentas ir kad jis yra Big Shell bazėje. Atvykęs į bazę, jis pamato, kad ji pilna veikiančių sprogmenų, kurie gali greitai sprogti ir sunaikinti visą pastatą. Tada Raiden susitinka naujus savo sąjungininkus (leitenantą Iroquois Pliskin (Solid Snake) ir sprogmenų specialistą Peter Stillman) ir kartu su jais pradeda išminuoti paslėptus sprogmenis. Vėliau Stillmaną nužudo teroristas Fatman ir agentas atkeršija už jį. Dar vėliau Raiden randa prezindentą, kurį greitai nužudo Revolver Ocelot. Taip pat naujasis agentas sužino, kad Metal Gear Ray yra po Big Shell baze ir keliauja tenai su Solid Snake. Radę ginklą, Raiden kaunasi su pagrindiniu teroristu Solidus, o Snake užšoka ant išskrendančio RAY stogo, kurį valdo Revolver Ocelot. Solidus pradeda bėgti su po vandeniu esančiu lėktuvu ir nusileidžia ant Džordžo Vašingtono memorialo stogo. Ten Solidus vėl susitinka savo sūnų Raiden ir pralaimi jam lygiavertėje kovoje. Po kovos pas naująjį agentą Raiden atvyksta Solid Snake ir jie kartu iškeliauja savo keliais…